*proiect*

**GUVERNUL REPUBLICII MOLDOVA**

**HOTĂRÂRE nr. \_\_\_\_\_**

din \_\_\_\_\_\_\_\_\_\_\_\_\_\_\_ 2018

Chișinău

**cu privire la modificarea și completarea Anexei nr.2**

**la Hotărârea Guvernului nr.650 din 12 iunie 2006**

În temeiul art.21 alin.(5) al Legii nr.355-XVI din 23 decembrie 2005 cu privire la sistemul de salarizare în sectorul bugetar (Monitorul Oficial al Republicii Moldova, 2006, nr.35-38, art.148), cu modificările și completările ulterioare, și în scopul sporirii protecției sociale a personalului Poliţiei de Frontieră,-

**Guvernul hotărăște:**

Anexa nr.2 la Hotărârea Guvernului nr.650 din 12 iunie 2006 privind salarizarea militarilor, efectivului de trupă și corpului de comandă angajați în serviciul organelor apărării naționale, securității statului și ordinii publice (Monitorul Oficial al Republicii Moldova, 2006, nr.91-94, art.692), cu modificările și completările ulterioare, se modifică și se completează după cum urmează:

1) La pct.2 în subpct.7), se exclude sintagma „polițiștii de frontieră”.

2) Pct.4 în final se completează cu un alineat nou, cu următorul conținut:

„Se acordă șefului Inspectoratului General al Poliţiei de Frontieră dreptul de a stabili spor la salariu de funcție, polițiștilor de frontieră care exercită serviciul cu câinii de serviciu, în mărime de până la 500 lei în dependență de categoria de clasificare a fiecărui câine. Categoriile de clasificare a câinilor, modul și condițiile de obținere a acestora se stabilesc de către șeful Inspectoratului General al Poliţiei de Frontieră.”

**Prim-ministru Pavel FILIP**

Contrasemnează:

Ministrul afacerilor interne Alexandru JIZDAN

Ministrul finanțelor Octavian ARMAȘU